La Colla Verda convida a fer una plantació dunar a la platja d'Almardà
17 de desembre 2020

![](/media/zrakg1jx/78-colla-verda.jpg)  
  

La Colla Verda convida la població a participar en la tercera plantació dunar de la tardor que es desenvoluparà este dissabte, 19 de desembre, a partir de les 10.30 hores, a la platja d'Almardà. Colla Verda és el projecte de voluntariat mediambiental de l'Ajuntament de Sagunt i Acció Ecologista-Agró que fa anys que treballa a Almardà per a millorar la seua biodiversitat litoral.

L'objectiu d'esta plantació és continuar restaurant el cordó dunar de la Gola de Quartell, on, segon afirmen des de la Colla Verda, estan construint una nova duna sobre una mota alçada amb sediments de la mateixa gola: «**Pam a pam, amb la vostra ajuda, volem augmentar la seua biodiversitat i consolidar este nou muntanyar que protegirà la platja dels temporals**».

Per a tots aquells interessats a participar en esta plantació a la vora de la mar, la Colla Verda informa que el termini per apuntar-se  finalitza hui i s'ha d'emplenar un formulari ([https://forms.gle/v823zs5TaJBUZeT68](https://accioecologista-agro.us5.list-manage.com/track/click?u=85290a9218146a2460b051113&id=c542ef1d84&e=20c9766170)). Per l'actual context a causa del coronavirus, les places estan limitades. Només podran participar-hi aquelles persones que hagen rebut confirmació de la reserva de tindre plaça. En el correu de confirmació, els enviaran el protocol sanitari de l'activitat. El punt de trobada serà al final de l'avinguda de les Salines.​

*   [](http://www.facebook.com/sharer.php?u=https://aytosagunto.es/va/actualitat/la-colla-verda-convida-a-fer-una-plantacio-dunar-a-la-platja-d-almarda/ "Facebook")
*   [](http://twitter.com/share?url=https://aytosagunto.es/va/actualitat/la-colla-verda-convida-a-fer-una-plantacio-dunar-a-la-platja-d-almarda/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-colla-verda-convida-a-fer-una-plantacio-dunar-a-la-platja-d-almarda/ "Linked In")
*   [](mailto:?body=https://aytosagunto.es/va/actualitat/la-colla-verda-convida-a-fer-una-plantacio-dunar-a-la-platja-d-almarda/)